Seminarium Theologicum Baptisticum Meridioccidentale
Seminarium Theologicum Baptisticum Meridioccidentale Res apud Vicidata repertae: Seminarium, Universitas Christiana Civitas: Civitates Foederatae Americae Locus: 32°40′55″N 97°20′53″W Situs: Texia, Arx Vorthensis Rectio Situs interretialis Origo Inceptio: 1901 Seminarium Theologicum Baptisticum Meridioccidentale est privatum et non lucrativum eruditionis altioris institutum Americanum cum Conventu Baptistico Meridiano consociatum et Arce Vorthensi Texiae situm, unum ex maximis mundi seminariis. Accreditatur a Societate Scholarum Theologicarum in Civitatibus Foederatis et Canada et Societate Meridiana Collegiorum et Scholarum ut gradus baccalaureatos, magistrales, et doctorales concedat. Seminarium Fide et Nuntio Baptistico (2000) pro affirmatione confessionali utitur. Seminarium conditum est anno 1908, B. H. Carroll conditore et praeside. Ex theologica Universitatis Bayloranae parte ortum est, anno 1901 conditae. Ante 1905, Carroll partem professorum quinque in Seminarium Theologicum Bayloranum mutavit, quod sub aegide Universitatis Bayloranae iam mansit. Anno autem 1907, cum Samuel Palmer Brooks, praeses Universitatis Bayloranae, feriatus in Europa esset, Carroll, tum praeses Collegii Fiduciariorum Bayloranorum, fecit ut pars religionis ab universitate separetur et diploma ei ut institutum separatum donaretur.